ვიქტორია აზარენკა

ვიქტორია აზარენკა (ბელარ. Вікторыя Азаранка; დ. 31 ივლისი, 1989, მინსკი, ბელორუსიის სსრ, სსრკ) — ბელარუსი პროფესიონალი ჩოგბურთელი, მსოფლიოს ყოფილი პირველი ჩოგანი. აზარენკას ერთეულებში ორჯერ აქვს დიდი სლემის ტურნირი მოგებული – 2012 და 2013 წლებში, მან ავსტრალიის ღია პირველობა მოიგო. იგი გახდა პირველი და დღემდე ერთადერთი ბელარუსი ჩოგბურთელი, კაცი ან ქალი, რომელმაც ერთეულებში დიდი სლემის ტურნირის მოგება შეძლო. ჯამში აზარენკას WTA-ის 20 ტურნირი აქვს ერთეულებში მოგებული. ბელარუსი ჩოგბურთელი 51 კვირის განმავლობაში იკავებდა ერთეულთა რეიტინგში პირველ ადგილს. ვიქტორიას ორჯერ აქვს მოგებული დიდი სლემის ტურნირები შერეულ წყვილებში. 2007 წელს მან თანამემამულე მაქს მირნისთან ერთად აშშ-ის ღია პირველობა, ხოლო 2008 წელს ამერიკელ ბობ ბრაიანთან ერთად საფრანგეთის ღია პირველობა მოიგო. ოლიმპიურ თამაშებზე, აზარენკას მოპოვებული აქვს ერთი ბრინჯაოს მედალი ერთეულებში და ერთი ოქროს მედალი შერეულ წყვილებში მაქს მირნისთან ერთად. ვიქტორია დაიბადა 1989 წლის 31 ივლისს ბელორუსიის სსრ-ის დედაქალაქ მინსკში, ალა და ფიოდორ აზარენკას საშუალო კლასის ოჯახში. მას ჰყავს უფროსი ძმა სახელად მაქსი. აზარენკას ჩოგბურთის კერპია გერმანელი ყოფილი ჩოგბურთელი შტეფი გრაფი. ერთ-ერთ ინტერვიუში, აზარენკამ განაცხადა: "გრაფის 1988 წლის კალენდარული ოქროს სლემი, არის ჩემი ყველაზე დიდი მოტივაცია". 15 წლის ასაკში, აზარენკა სავარჯიშოდ მინსკიდან აშშ-ის ქალაქ სკოთსდეილში გადავიდა, რომელიც არიზონას შტატში მდებარეობს. ამაში მას ჰოკეის ეროვნულ ლიგაში მოთამაშე რუსი მეკარე ნიკოლაი ხაბიბულინი და მისი მეუღლე დაეხმარა, რომელიც აზარენკას დედის მეგობარია. 2012 წელს, ვიქტორია მონტე-კარლოში გადავიდა საცხოვრებლად, ხოლო 2013 წლის აგვისტოში ლოს-ანჯელესში შეიძინა ახალი სახლი. აზარენკა თავისუფლად ფლობს ბელარუსულ, რუსულ და ინგლისურ ენებს და გარკვეულ დონეზე იცის ფრანგული და უკრაინული ენები. 2011 წელს, იგი მოკლე დროით ჩამოშორდა ჩოგბურთს და განათლებაზე მოახდინა კონცენტრაცია. თუმცა ბებიასთან საუბარის შემდეგ, მან გადაწყვიტა ჩოგბურთელის კარიერის გაგრძელება. აზარენკა 2012–14 წლებში ხვდებოდა ამერიკელ მუსიკოსს Redfoo-ს. ვიქტორია ღიად ლაპარაკობდა თავის დეპრესიაზე, როდესაც ის ტრავმის გამო ჩამოშორდა ჩოგბურთს 2014 წელს. 2016 წლის 15 ივლისს, აზარენკამ საკუთარი ტვიტერის გვერდზე განაცხადა, რომ იგი ფეხმძიმედაა. 20 დეკემბერს, ვიქტორიას და მის მეგობარ ბიჭს, ბილი მაკქიუგის ეყოლათ ვაჟი, რომელსაც ლეო დაარქვეს. წყვილი 2017 წლის უიმბლდონის შემდეგ დაშორდა ერთმანეთს. მთავარი სტატია: ვიქტორია აზარენკას სტატისტიკა და მიღწევები. (დ) – დახურული კორტი ვიქტორია აზარენკა Facebook-ზე ვიქტორია აზარენკა Twitter-ზე აზარენკა WTA-ს ოფიციალურ საიტზე აზარენკა ITF-ის ოფიციალურ საიტზე დაარქივებული 2012-06-02 საიტზე Wayback Machine. აზარენკა ფედერაციის თასის ოფიციალურ საიტზე დაარქივებული 2016-08-26 საიტზე Wayback Machine. ↑ „Rankings WTA Tennis“. wtatennis.com. ციტირების თარიღი: 13 იანვარი, 2018. შეამოწმეთ თარიღის პარამეტრი |accessdate=-ში (დახმარება) ↑ „Victoria Azarenka stuns Maria Sharapova in Australian Open final“. bbc.com. ციტირების თარიღი: 13 იანვარი 2018. ↑ „Australian Open: Victoria Azarenka beats Li Na to defend title“. bbc.com. ციტირების თარიღი: 13 იანვარი 2018. ↑ „阿扎伦卡欲效仿格拉芙 抵多哈表雄心期待金满贯“. sports.163.com. დაარქივებულია ორიგინალიდან — 14 აგვისტო 2016. ციტირების თარიღი: 13 იანვარი 2018. ↑ „Rising Azarenka makes waves on tennis court“. azcentral.com. ციტირების თარიღი: 13 იანვარი 2018. ↑ „Azarenka’s win, Lukashenko’s Victoria“. voxeurop.eu. ციტირების თარიღი: 13 იანვარი 2018. ↑ „Tennis star Victoria Azaranka buys a house in Los Angeles“. euroradio.fm. ციტირების თარიღი: 13 იანვარი 2018. ↑ „AZARENKA ON 2014: 'IN MY MIND, I SKIPPED THE WHOLE SEASON'“. tennis.com. დაარქივებულია ორიგინალიდან — 2017-07-23. ციტირების თარიღი: 13 იანვარი 2018. ↑ „I have some news for you all“. twitter.com. ციტირების თარიღი: 13 იანვარი 2018. ↑ „Azarenka celebrates birth of baby boy“. tennismash.com. ციტირების თარიღი: 13 იანვარი 2018. ↑ „Victoria Azarenka May Skip U.S. Open Over Child Custody Case“. nytimes.com. ციტირების თარიღი: 13 იანვარი 2018.